Oefen...? | Health24
Posted by: Willem | 2008-11-17
Hallo Dr,Hoop alles is wel?!Ek oefen al ' n hele ruk redelik intensief bergfiets. Ek het die afgelope naweek toe ek bo in die berg rondgerits het so ' n effense geel slympie uitgehoes en die res van die dag so half verkouse gevoel. Het toe maar die volgende dag lekker gerus en vanoggend weer gaan ry en voel weer heel spiekeries. Ek wil graag weet: soms kry mens mos so ' n ligte hoesie (die ouens praat altyd van ' n drawwers-hoes) of hoofpyn as jy hard ge-oefen het. Wanneer weet jy om eerder die oefen sessie oor te slaan of paar dae te rus...wanneer mens begin koorsig voel ens?Ek het al gelees dat mens kan oefen met iets soos sinus (ek het redelik hooikoors, maar beheer dit heel goed met Nasakor T en antihistamine), maar sodra dit in jou bors is bv hoes ens. moet mens eerder versigtig wees.Ek is so half versigtig, want iemand hier by my werk het so ' n kuggie gehad en aanhou gym, ' n dag lank vreeslik siek geword en toe hout hy sommer net op asem haal. Was 7 dae op respirator in ICU en ' n maand in hospitaal, maar is darem nou weer OK...
CyberDoc Hallo WillemAs mens koorsig is, en jy het lyfseer, soos met griep, met 'n vinnige pols, moet jy nie oefen nie. Lyfseer is baie keer 'n aanduiding van virus aantasting van spiere (miositis) en omdat jou hart ook maar 'n spier is, kan mens dan hartspier ontsteking en hartversaking kry as jy oefen met 'n miositis. Dr Bets